**Referat fra foreldremøte håndball Strindheim gutter 96, 18.08.10.**

Myra, 18.08.10 kl. 19.00.

16 spillere var representert.

1. **Velkommen v/Steinar**
2. **Sammmenslåing gruppen fra Åsvang og Strindheim**

Gruppa fra Åsvang hadde ikke noen trener for sesongen 2010/2011, og Erik og Steinar sa derfor ja til sammenslåing av gruppene, selv om det ikke er optimalt med en så stor treningsgruppe.

Også ønske om hospitering fra Åsvang gutter 97, men vi har ikke kunnet prioritere dette nå.

Strindheim var 21 gutter forrige sesong, 2 har meldt at de har sluttet.

Åsvang var 7 gutter ved sesongslutt, 1 har vært langtidsskadd, 1 har sluttet.

De nye spillerne er flinke håndballspillere, har komplementære ferdigheter, og er trivelige gutter!

Status: 24 spillere totalt, derav 1 ny.

Flott at så mange har lyst til å spille håndball for Strindheim IL!

1. **Status sosialt og sportslig**

Sosialt virker det velig bra. Vi har ikke registrert klikker, mobbing eller utestengelser, og dersom noen fanger opp negativt, forventer vi å få beskjed umiddelbart. Måten som ungdommene snakker til hverandre på er en god ”temperaturmåler”, og det virker bra!

Sportslig opplever vi stor utvikling både for enkeltspillere og lag. På kort sikt blir vi litt hemmet av at vi roterer så mye, men vi tror dette utvikler allsidige håndballspillere. Vi har nok mistet litt fart ift kontringer, og sliter noe mot fysisk sterke lag.

Ragni Tystad (mor til Jørgen Aa) har sagt ja til å være foreldrekontakt sesongen 2010/2011.

På trenersida har Morten Thaulow (far til Lars TS) gitt seg, men er fortsatt positiv til å stille opp på enkeltoppdrag.

Erik Aasvestad (far til Jørgen Aa) og Steinar Leirvik (far til Jakob) fortsetter som trenere.

Resultater i fjor: 1. , 4. , 4. , og 8 plass på lagene i serien. Minst finale i alle cuper vi har deltatt i, med unntak av sluttspillet for 95/96, der vi kom til kort, men lærte mye.

1. **Planer for sesongen**

**Treninger:** Ønsker 3 treninger pr uke gjennom sesongen. Forsiktig start i august, treningsleir på Steinkjer og deretter full fart fra september. Ut september måned kan fotball prioriteres ved kollisjoner. Det er positivt med egentrening utenom fellestreninger, særlig for de som ikke er med på fotball eller annen trening. Styrketrening, kondisjon og trening av spurt, vil være positivt å gjøre også på egen hånd.

Innspill fra foreldremøtet: Husk skadeforebyggende trening.

**Seriekamper:**

Vi har valgt å melde på 3 lag i serien. Dermed blir det mange kamper, og mye spilletid for de som er med på kamp. Vi har som mål å ha tilnærmet lik spilletid for alle som møter på kamp, men gutter som har mye fravær på treninger, kan få færre kamper. Lagoppsett er prøvd tilpasset motstanderlagene, slik at vi får flest mulig jevne kamper. Dersom det ligger an til sluttspill for ett av lagene, kan det være aktuelt å styrke dette laget mot slutten av sesongen.

I år vil det være flere utenbys kamper. Dermed blir det behov for skyss, og vi planlegger å organisere dette med en reisekasse som alle betaler inn til, og så får sjåfører med avtale om kjøre, dekket bensinutgifter.

Innspill fra foreldremøtet: Viktig med god oppvarming til kamper. (jfr skadeforebygging) Ved kamp i haller med lite oppvarmingsplass, anbefales joggetur utendørs.

**Cuper/turer:**

Strindheim Strindheim har deltatt på **Yngres cup** i Elverum de to siste årene. Dette har vært positive opplevelser. I 2011 er imidlertid denne cupen på et tidspunkt som kan gjøre det vanskelig å delta, med tanke på blant annet konfirmasjonsavslutning og forhåpentlig sluttspill.

Vi har fått invitasjon av Skogn håndball til å delta på **Marit Breiviks utviklingsturnering** på Skogn. Dette er en turnering for noen få, men gode lag.

Vedtak: Det blir overnattingstur til Skogn. Fotballspillerne får skyss til sin lørdagskamp.

**Petter Wessel cup** er uoffisielt norgesmesterskap for aldersbestemt håndball. Vi vurderer å melde på ett lag der. Dersom vi blir plukket ut til å delta, vil det bli et lag for de spillerne som er kommet lengst i utvikling, og som har gode holdninger til å trene og satse på håndball. Denne cupen blir betalt av spillerne som deltar, og belaster ikke fellesskassen.

Vedtak: Foreldremøtet støtter deltakelse i Petter Wessel cup.

**Partille cup** er en utendørsturnerings om avholdes i Gøteborg i starten av juli hvert år. Dette er verdens største håndballturnering, og det er flere lag fra Strindheim som har deltatt og skrytt av arrangementet.

Vedtak: Foreldremøtet er positive til at deltakelse i Partille cup vurderes. For noen vil det måtte bli en vurdering opp mot fotball og deltakelse i f.eks Dana c up.

**Sosialt:**

Vi ønsker å være våkne og bevisste som trenere, men i en så stor gruppe er vi avhengige av innspill fra spillere og foreldre dersom noe ikke skulle være bra. Viktig at foreldre fortsatt viser at de bryr seg om ungdommenes aktiviteter! ☺

**Utstyr:**

Alle skal ha ball str 2 og drikkeflaske til alle treninger. Ikke klister denne sesongen.

Klubben stiller med kampdrakt, spillerne sørger for shorts og overtrekksgenser eller -jakke i Strindheim sine farger.

10 gule drakter er innkjøpt, og disse brukes i bortekamper mot blå lag.

**Strategi for å nå våre mål:**

Likt treningstilbud til alle i vår gruppe. I tillegg er det noen som deltar på SUM (Sone utviklingsmiljø) i regi av Håndballregionen. Vi forsøker å legge til rette for å dele impulser og øvelser herfra med alle spillerne.

Lagsoppsett tilpasset motstandere.

Trivelige treninger, men mer konsentrert og større intensitet enn tidligere.

Vi er bare to trenere i år. Dermed vil det være behov for avlastning ved enkelte treninger og kamper. Er det noen som kan hjelpe til?

1. **Håndball og andre aktiviteter, trenerens forventninger og felles ønsker**

Allsidighet er bra, både menneskelig og sportslig! Vi ser ikke noe problem med at håndballspillere deltar i andre aktiviteter, men vi forventer at håndball prioriteres i kjernesesongen oktober-mars. Ellers er det viktig med beskjeder i god tid – og vi opplever å ha en god dialog og gjensidig forståelse med f.eks fotballtrenerne.

De fleste spillerne er konfirmanter dette året. Etter skolen er det den viktigste aktiviteten dette året, men ved fravær eller kollisjoner – ber vi om å få tidlig beskjed!

1. **Foreldreengasjement**

Vi trenger mer avlasting og hjelp enn før. Både i forhold til kjøring, men også enkelte treninger. Steinar er midt i jobbskifte, og får en mer uforutsigbar arbeidssituasjon denne sesongen. Erik og Steinar ønsker å ha fokus på trening og kamper, og bruke minst mulig tid på administrasjon, mailing og lignende. Andre foreldre må ta dugnadsoppgaver og overnatting på turer.

Viktig at foreldre møter opp på kamper, og stikk gjerne innom trening for en prat! Vi er glade for å ha dere i ryggen!

Er det noe dere er misfornøyd med – ta det opp med oss direkte.

Ros kan dere spre fritt!! ☺

Det er også lov å booke en familiehelg med forfall til håndball – men da vil vi ha beskjed i god tid! Terminlister ligger på våre hjemmesider.

1. **Økonomi**

Utgifter for hver spiller:

* Kontingent Strindheim IL
* Treningsavgift Strindheim håndball
* Spillerlisens Norges håndballforbund. (”Enkel lisens” er ok)
* Ekstra betaling ved deltakelse på cuper (Hvis mulig, vil noe dekkes fra felleskassa på åpne turer. Ved evt. toppede lag, brukes ikke lagskassa)
* Reisekasse for dekking av bensin ved utenbys borteturer.

Når de to lagene fra Åsvang og Strindheim blir slått sammen, er det lik ulik størrelse på felleskassene fra de to lagene. Vi ber derfor om at spillerne fra Åsvang betaler inn et ekstra beløp ved sesongstart, slik at alle 24 spillere har bidratt like mye inn i felleskassen for lagene.

1. **Eventuelt**

Ingen saker ble tatt opp.

Takk for engasjementet for Norges viktigste håndball-lag! ☺

Vi gleder oss til en ny sesong med strålende samspill, artige kommentarer, sterke enkeltprestasjoner, uenighet om dommeravgjørelser og stolte øyeblikk!

Ref.

Steinar Leirvik